Public procurement notice: Contract Award Notice
Published: 2024-06-17
Buyer: Pécsi Tudományegyetem
Country: HU
Region: HU110
Contract type: Services
CPV classification: 48900000 | 72000000 | 72200000 | 72212180 | 72262000: Software development services
Estimated value:  HUF

Technical requirements: A Pécsi Tudományegyetemen működő e-Medsolution egészségügyi dokumentációs és Glims laboratóriumi rendszerek 36 hónapos üzemeltetési támogatása az ajánlattételi dokumentáció részét képező műszaki leírásban és a vállalkozási szerződésben részletesen meghatározottak szerint.
A Kbt. 148. § szerint.
____________________________________________________________________________

4.5.	Az egyes egészségügyi, egészségbiztosítási és gyógyszerészeti tárgyú törvények módosításáról szóló 2023. évi XIX. törvény 115. § (1) bekezdése értelmében: 
„Az Universitas Quinqueecclesiensis Alapítványról, az Universitas Quinqueecclesiensis Alapítvány és a Pécsi Tudományegyetem részére történő vagyonjuttatásról szóló 2021. évi XXVI. törvény (a továbbiakban: 2021. évi XXVI. törvény KEKVA tv.) a következő 6/A. és 6/B. §-sal egészül ki:
„6/A. § A KEKVA tv. 12. § (7) bekezdésére tekintettel, az Alapítvány KEKVA tv. 1. mellékletében meghatározott közfeladata ellátása érdekében a Komlói Egészségcentrum, a Mohácsi Kórház és a Szigetvári Kórház (a továbbiakban együtt: Kórház) fenntartói jogát az Egyetem tulajdonába kell adni.
6/B. § (1) Az Nvtv. 13. § (3) bekezdése és a Vtv. 36. § (1) bekezdése alapján, az Nftv.-ben meghatározott oktatási, tudományos kutatási és betegellátási feladatok ellátását szolgáló, a 2. melléklet 80–96. sorában szereplő ingatlanokat ingyenesen, nyilvántartási értéken történő átvezetéssel az Egyetem tulajdonába kell adni.”
4.6.	Az egyes egészségügyi, egészségbiztosítási és gyógyszerészeti tárgyú törvények módosításáról szóló 2023. évi XIX. törvény 120. § (2) bekezdése alapján a törvény rendelkezései 2023.07.01. napján lépnek hatályba, azaz jogszabály erejénél fogva elrendelésre került, hogy a Megrendelő tulajdonába kerüljön a Komlói Egészségcentrum, a Mohácsi Kórház és a Szigetvári Kórház.
4.7.	Felek rögzítik, hogy a jogszabály alapján elrendelt egészségügyi intézmények integrációja (a továbbiakban: Integráció) a hatékony és folyamatos működés, illetve betegellátás biztosítása érdekében szükségessé teszi, hogy az Integrációval érintett egészségügyi intézményekben – mint immáron a Pécsi Tudományegyetem tulajdonában álló szervezetek – is bevezetésre kerüljenek a Rendszerek.
4.8.	A fent leírtakra tekintettel a Rendszerek bevezetéséhez és üzemeltetés-támogatásához kapcsolódó rendelkezéseket és finanszírozási kérdéseket a Felek a jelen szerződésmódosítás keretében rendezik.

5.	A SZERZŐDÉSMÓDOSÍTÁS TÁRGYA
5.1.	A jelen szerződésmódosítás 4. fejezetében foglaltakra tekintettel a Felek megállapodnak abban, hogy a jelen szerződésmódosítás eredményeként a Szolgáltató elvégezi a Rendszerek bevezetését az Integrációval érintett egészségügyi intézményekben, illetve ezt követően biztosítja a Rendszerek üzemeltetés-támogatását a Szerződésben meghatározottak szerint. 
5.2.	Felek rögzítik, hogy a jelen szerződésmódosítás 1. számú mellékletét képezi a Szolgáltató ajánlata, amely tartalmazza mindazon teljesítési elemeket, amelyek a bevezetés során felmerülhetnek és amelyek szolgáltatását a bevezetési időszakban és azt követően vállalja és amelyet ily módon a Felek a jelen szerződésmódosítás tárgyát képező szolgálatások műszaki leírásának (a továbbiakban: Műszaki leírás) tekintenek.
5.3.	Felek rögzítik, hogy a jelen szerződésmódosítás eredményeként a Szolgáltató az alábbi, a Műszaki leírásban részletesen meghatározott feladatok ellátására köteles:
a)	a Rendszereket érintő hozzáférések biztosítása,
b)	A bevezetés során 4 hónap időtartamban teljes munkaidőben (H-P 08.00 és 16.00 óra között) szakmai felügyelet biztosítása,
c)	A bevezetett Rendszerek üzemeltetés-támogatásának ellátása a Szerződés „A” részében meghatározottak szerint, a Szerződés időbeli hatálya alatt. 
5.4.	Felek rögzítik, hogy a fentieknek megfelelően a Szerződés tárgyát a jelen szerződésmódosítás keretében kiterjesztik, és „D” teljesítési elemként rögzítik az Integrációval érintett egészségügyi intézményekre vonatkozó bevezetési és szakfelügyeleti szolgáltatást. 

6.	MÓDOSÍTÓ RENDELKEZÉSEK
6.1.	Felek rögzítik, hogy a Szerződés 1. fejezete az alábbiakkal egészül ki:
„1.5. A Szolgáltató vállalja, hogy az Universitas Quinqueecclesiensis Alapítványról, az Universitas Quinqueecclesiensis Alapítvány és a Pécsi Tudományegyetem részére történő vagyonjuttatásról szóló 2021. évi XXVI. törvény 6/A. § alapján a Megrendelő tulajdonába került Komlói Egészségcentrum, a Mohácsi Kórház és a Szigetvári Kórház tekintetében biztosítja a Rendszerekhez való hozzáférést (a továbbiakban: Bevezetés), valamint a Bevezetés időtartama alatt biztosítja a szükséges szakmai felügyeletet a Szerződés 10. sz. mellékletkében csatolt Szolgáltató kiegészítő ajánlatban (a továbbiakban: Kiegészítő ajánlat) foglaltak szerint, az ott meghatározott díjazás ellenében. („D” rész).
6.2.	Felek rögzítik, hogy annak érdekében, hogy a Szerződés koherenciája ne sérüljön, a „D” részt érintő rendelkezéseket a Szerződés 19. fejezeteként értelmezik a jelen szerződésmódosítás hatálybalépésével, az alábbiak szerint:
„19. A SZERZŐDÉS „D” RÉSZÉRE VONATKOZÓ RENDELKEZÉSEK
19.1. Felek rögzítik, hogy a „D” rész keretében ellátandó feladatok részletes leírását a Szerződés 10. sz. melléklete tartalmazza.
19.2. Felek megállapodnak abban, hogy a Bevezetés keretében a Rendszereket érintő hozzáférések biztosítását a Szolgáltató a Felek által közösen meghatározott ütemezésben és határidőben köteles végrehajtani azzal, hogy az nem haladhatja meg a 4 hónapot. 
19.3. Felek rögzítik, hogy a Szolgáltató a Bevezetés keretében biztosítandó szakmai felügyeletet a Felek által közösen meghatározott módon köteles ellátni. Ennek során a Megrendelő lehetőséget biztosít a szakmai felügyelet elektronikus távközlési eszköz általi megvalósítására, azonban fenntartja a jogot a helyszíni szakmai támogatás igényére. Ebben az esetben a Szolgáltató köteles helyszíni szakmai felügyelet biztosítására, egyidejűleg tudomásul veszi, hogy a helyszíni jelenléttel összefüggésben (pl. utazási költség, szállás) további fizetési igényt a Megrendelővel szemben nem támaszthat.

Folyt. BT-201
A Pécsi Tudományegyetemen működő e-Medsolution egészségügyi dokumentációs és Glims laboratóriumi rendszerek 36 hónapos üzemeltetési támogatása az ajánlattételi dokumentáció részét képező műszaki leírásban és a vállalkozási szerződésben részletesen meghatározottak szerint.
A szerződés szerint a nyertes ajánlattevő feladata a fenti rendszerek:
-	üzemeltetés támogatása,
-	hibajavítása,
-	verziójavítása, verzióváltása,
-	jogszabálykövetése.
Továbbá az ajánlatkérő egyedi megrendelései alapján egyedi fejlesztések elvégzése, valamint az ajánlatkérő megrendelése esetén meghatározott modulok bevezetése (opciók).
Pécsi Tudományegyetem, Kancellária, Informatikai és Innovációs Igazgatóság


Winner: T-Systems Magyarország Zártkörűen Működő Részvénytársaság
Award value: 454981300
Number of bids: 0